Rikunarita-ORG/Wikinium huggingface dataset:
# 1764

**1764** గ్రెగోరియన్‌ కాలెండరు యొక్క లీపు సంవత్సరము.

|  |  |
| --- | --- |
| **సంవత్సరాలు:** | 1761 1762 1763 - 1764 - 1765 1766 1767
 |
| **దశాబ్దాలు:** | 1740లు 1750లు - **1760లు** - 1770లు 1780లు
 |
| **శతాబ్దాలు:** | 17 వ శతాబ్దం - **18 వ శతాబ్దం** - 19 వ శతాబ్దం
 |

## సంఘటనలు

* ఫిబ్రవరి 15: సెయింట్ లూయిస్ స్థావరాన్ని స్థాపించారు.
* మార్చి 15: తొమ్మిదేళ్ల మిషన్ నుండి పారిస్కు తిరిగి వచ్చిన మరుసటి రోజు, ఫ్రెంచ్ అన్వేషకుడు, పండితుడు అంక్వెటిల్ డు పెరాన్ జొరాస్ట్రియన్ పవిత్ర గ్రంథం, *జెండ్ అవెస్టా* యొక్క పూర్తి కాపీని పారిస్‌లోని *బిబ్లియోథెక్ రాయల్‌తో* పాటు అనేక ఇతర సాంప్రదాయక గ్రంథాలను అందజేశాడు. 1771 లో, అతను *జెండ్ అవెస్టా* యొక్క మొదటి యూరోపియన్ అనువాదాన్ని ప్రచురించాడు.
* మార్చి 17: ఫిలిప్పీన్స్ కొత్త స్పానిష్ గవర్నర్ జనరల్ గా ఫ్రాన్సిస్కో జేవియర్ డి లా టోర్రే మనీలా చేరుకున్నాడు.
* జూలై 6: బ్రిటిష్ దళాలు క్యూబాలోని హవానా నుండి బయలుదేరాయి. స్పెయిన్ తో చేసుకున్న ఒప్పందం ప్రకారం, హవానాను అప్పగించినందుకు గాను, స్పెయిన్ వెస్ట్ ఫ్లోరిడాను గ్రేట్ బ్రిటన్కు ఇచ్చింది.
* అక్టోబర్ 22: బక్సర్ యుద్ధం : బ్రిటిష్ ఈస్ట్ ఇండియా కంపెనీ మీర్ ఖాసిమ్, బెంగాల్ నవాబ్, అవధ్ నవాబ్, మొఘల్ చక్రవర్తి షా ఆలం II ల సంయుక్త సైన్యాలను ఓడించింది.
* తేదీ తెలియదు: ఇమ్మాన్యుయేల్ కాంట్ *అందమైన, అద్భుతమైన అనుభూతిపై పరిశీలనలు (బీబాచ్టుంగెన్ అబెర్ దాస్ గెఫాల్ డెస్ స్చోనెన్ ఉండ్ ఎర్హాబెనెన్)* పుస్తకాన్ని ప్రచురించాడు
* తేదీ తెలియదు: వోల్టేర్ *డిక్షన్‌నైర్ ఫిలాసఫిక్* ప్రచురించాడు
* తేదీ తెలియదు: అమృతసర్ స్వర్ణదేవాలయ పునర్నిర్మాణం తలపెట్టారు
* తేదీ తెలియదు: బ్రౌన్ విశ్వవిద్యాలయాన్ని "ది కాలేజ్ ఇన్ ది ఇంగ్లీష్ కాలనీ ఆఫ్ రోడీ ఐలాండ్ అండ్ ప్రొవిడెన్స్ ప్లాన్‌టేషన్స్" అనే పేరుతో స్థాపించారు

## జననాలు

మామిడి వెంకటార్యులు
* మార్చి 16: మామిడి వెంకటార్యులు, తొలి తెలుగు నిఘంటు కర్త.
* సెప్టెంబర్ 17: జాన్ గుడ్రిక్, ఇంగ్లీష్ ఖగోళ శాస్త్రవేత్త (మ .1786)
* సెప్టెంబర్ 25: ఫ్లెచర్ క్రిస్టియన్, ఇంగ్లీష్ నావికుడు (మ .1793)
* తేదీ తెలియదు: మహదాజీ షిండే, మరాఠా చక్రవర్తి (మ. 1794)
* తేదీ తెలియదు: అలెగ్జాండర్ మాకెంజీ, స్కాటిష్ అన్వేషకుడు (మ .1820)

## మరణాలు

* నవంబర్ 20: క్రిస్టియన్ గోల్డ్ బాచ్, ప్రష్యన్ గణిత శాస్త్రజ్ఞుడు (జ .1690)

## పురస్కారాలు

## మూలాలు
# వినోద్ ఖోస్లా

**వినోద్ ఖోస్లా**
|   |
| జననం:
 |  (1955-01-28) 1955 జనవరి 28 పుణె
 |
| వృత్తి:
 | వెంచర్ క్యాపిటలిస్ట్
 |
| Net worth: | $1.5 billion  |
| భర్త/భార్య: | నీరు ఖోస్లా |
| సంతానం: | నీనా, అను, వాని, నీల్ |

**వినోద్ ఖోస్లా** (జననం జనవరి 28, 1955 మహారాష్ట్ర లోని పుణెలో జన్మించిన ఒక ఇండియన్-అమెరికన్ వెంచర్ క్యాపిటలిస్ట్.) సిలికాన్ వ్యాలీని ప్రభావితం చేసిన ప్రధానమైన వ్యక్తుల్లో ఒకరు. సన్ మైక్రో సిస్టమ్స్ సహవ్యవస్థాపకుల్లో ఒకరు. 1986 లో ప్రారంభించబడిన క్లీనర్, పెర్కిన్స్, కౌఫీల్డ్, బయ్యర్స్ సంస్థలో ప్రధాన వాటాదారు. ఫోర్బ్స్ - 2013 లో అమెరికాలో అత్యంత ధనవంతులైన 400 మందితో కూడిన జాబితాలో వినోద్ ఖోస్లా 352 స్థానంలో నిలిచారు. ఆయన సంపద 1.5 బిలియన్ డాలర్లుగా ఫోర్బ్స్ లెక్కగట్టింది.

## బాల్యం, విద్యాభ్యాసం

ఖోస్లా 14 ఏళ్ళ వయసులో ఉండగా ఎలక్ట్రానిక్ ఇంజనీరింగ్ టైమ్స్ అనే పత్రికలో ఇంటెల్ కంపెనీ స్థాపించడాన్ని గురించి చదివి దానివల్ల ఉత్తేజితుడై సాంకేతికరంగంలో ప్రవేశించాలని కలలు కన్నాడు. ఐఐటి ఢిల్లీ నుంచి ఎలక్ట్రికల్ ఇంజనీరింగ్ లో బ్యాచిలర్ పట్టా, కార్నెగీ మిలన్ విశ్వవిద్యాలయం నుంచి బయోమెడికల్ ఇంజనీరింగ్‌లో ఉన్నత విద్యనూ పూర్తి చేశాడు. తరువాత స్టాన్‌ఫోర్డ్ గ్రాడ్యుయేట్ స్కూల్ ఆఫ్ బిజినెస్ నుంచి ఎంబీయే పూర్తి చేశాడు.

## కెరీర్

### సన్ మైక్రోసిస్టమ్స్

1980లో స్టాన్‌ఫోర్డ్ విశ్వవిద్యాలయం నుంచి డిగ్రీ పూర్తి చేశాక, సహోధ్యాయులైన స్కాట్ మెకన్లీ, యాండీ బెక్టోల్షీమ్, కాలిఫోర్నియా, బర్కిలీ విశ్వవిద్యాలయానికి చెందిన బిల్ జాయ్ మొదలైనవారితో కలిసి సన్ మైక్రోసిస్టమ్స్ ను స్థాపించాడు. 1985లో ఖోస్లా సన్ ను వదిలి వేసి క్లీనర్ పెర్కిన్స్ కాఫీల్డ్ అండ్ బయ్యర్స్ అనే వెంచర్ క్యాపిటలిస్ట్ సంస్థలో భాగస్వామిగా చేరాడు.

## వ్యక్తిగత సమాచారం

ప్రస్తుతం ఖోస్లా వుడ్‌సైడ్ కాలిఫోర్నియాలో తన భార్య నీరూ ఖోస్లా, పిల్లలు నీనా, వాణి, అను, నీల్ లతో కలిసి నివాసముంటునన్నాడు.

## మూలాలు

## బయటి లింకులు

* Fear, Greed and Sky Diving Archived 2008-08-13 at the Wayback Machine, Vinod speaks at Stanford
* Vinod speaks to Google employees about ethanol on March 29, 2006
* Making cement while sequestering carbon, Issue 127, July 2008; Retrieved 2008-07-20.
* Vinod's presentations, papers
* Vinod's ethanol views debated
* Press
* Vinod's Blog
* Computer History Museum, 11-Jan-2006: Sun Founders Panel
* Sun Feature Story: The Fab Four Reunites Archived 2008-12-04 at the Wayback Machine (webcast of the event)
* Biofuel-ethanol Archived 2011-05-20 at the Wayback Machine talk by Khosla. Google TechTalks March 29, 2006
* Khosla Ventures:
	+ Khosla Ventures Funds Gevo.
	+ Gevo Licenses UCLA Technology.
	+ Vinod Khosla plugs into the electric car; EcoMotors Archived 2008-07-20 at the Wayback Machine.
	+ Solarflare presentation (ppt).
* Vinod Khosla *Charlie Rose*, 22 Sept. 2006
* From geeks to greens
* Press release about significant gift to Wikimedia Foundation (which runs Wikipedia)
# అంజు చధా

| **అంజు చధా** |
| --- |
| అంజు చధా |
| జననం | అహ్మద్ నగర్, భారతదేశం |
| జాతీయత | భారతీయురాలు |
| రంగములు | రసాయన శాస్త్రం (జీవ రసాయన శాస్త్రం) |
| వృత్తిసంస్థలు | ఇండియన్‌ ఇన్‌స్టిట్యూట్‌ ఆఫ్‌ టెక్నాలజీ మద్రాస్‌ |
| చదువుకున్న సంస్థలు | ఇండియన్ ఇన్‌స్టిట్యూట్ ఆఫ్ సైన్స్ |

**అంజు చధా**, భారతీయ జీవరసాయన శాస్త్రవేత్త. మద్రాసులోని ఇండియన్ ఇన్స్టిట్యూట్ ఆఫ్ టెక్నాలజీలో ఆచార్యురాలుగా పనిచేసింది.

## జననం

అంజు చధా అహ్మద్ నగర్‌లో 1955, మే 4వ తేదీన జన్మించింది.

## విద్యార్హతలు

* 1972 - 1975లో నౌరోస్జీ వాడియా కళాశాల, పూణే విశ్వవిద్యాలయంలో బియస్సీ కెమిస్ట్రీ చదివింది.
* 1975 - 1977లో పూణే విశ్వవిద్యాలయంలో ఆర్గానిక్ కెమిస్ట్రీ విభాగంలో ఎంఎస్సీ కెమిస్ట్రీ చదివింది.
* 1979 - 1984లో ఇండియన్ ఇన్సిట్యూట్ ఆఫ్ సైన్స్, బెంగుళూరులో ఆర్గానిక్ కెమిస్ట్రీ విభాగంలో బయోఆర్గానిక్ కెమిస్ట్రీలో పిహెచ్.డి పూర్తిచేసింది.

## గౌరవాలు , అవార్డులు

* అంతర్జాతీయ మహిళా దినోత్సవం సందర్భంగా 2011 మార్చి 8న సైన్స్ రంగంలో పనిచేసినందుకు మద్రాస్ విశ్వవిద్యాలయం నుండి అంతర్జాతీయ మహిళా దినోత్సవ అవార్డు లభించింది.
* 1992-1993లో జర్మనీవారి అలెగ్జాండర్ వాన్ హంబోల్ట్ ఫెలోషిప్ లభించింది.
* 1985-1988లో NIH, యుఎస్ఏ వారి ఫగర్టీ అట్ అంతర్జాతీయ ఫెలోషిప్ లభించింది.
* 1985లో ఇండియన్ ఇన్సిట్యూట్ ఆఫ్ సైన్స్ బెంగుళూర్ వారిచే సైన్స్ ఫ్యాకల్టీలో ఉత్తమ థీసిస్ కోసం శ్రీమతి హనుమంతరావు మెడల్ లభించింది.
* 1975-1977లో మహారాష్ట్ర ప్రభుత్వంవరారి స్కాలర్ షిప్ లభించింది.
* 1975లో నౌరోస్జీ వాడియా కళాశాల, పూణేలో కెమిస్ట్రీ విభాగంలో కాలేజ్ లో మొదటి బహుమతి లభించింది.
* 1972లో సెంట్రల్ పాఠశాల, దేహు రోడ్ ఉత్తమ విద్యార్థి, కెమిస్ట్రీ బహుమతి లభించాయి.

## మూలాలు
# పి. చంద్రశేఖర అజాద్

| పి. చంద్రశేఖర అజాద్ |
| --- |
| జననం | పి.చంద్రశేఖర అజాద్ 1955, మే 22 గుంటూరు జిల్లా |
| ఇతర పేర్లు | పి.చంద్రశేఖర అజాద్ |
| వృత్తి | విశ్రాంత ప్రభుత్వోద్యోగి |
| మతం | హిందు |
| భార్య / భర్త | పి.జానకి |
| పిల్లలు | స్పందన్ |

**పమిడిముక్కల చంద్రశేఖర అజాద్** పేరుపొందిన కథా/నవలా రచయిత. ఆయన 2024 సంవత్సరానికిగాను కేంద్ర సాహిత్య అకాడమీ బాల సాహిత్య పురస్కారంకు ఎంపికయ్యాడు.

## జీవితవిశేషాలు

ఇతడు 1955, మే 22న గుంటూరు జిల్లా, భట్టిప్రోలు మండలం, వెల్లటూరు గ్రామంలో పమిడిముక్కల లక్ష్మణరావు, విజయలక్ష్మి దంపతులకు జన్మించాడు. ఇతని తండ్రి కమ్యూనిస్టు ఉద్యమంలో పనిచేశాడు. ఇతని చిన్నతనంలోనే తండ్రిని కోల్పోయాడు. తల్లి ఇతడిని పెంచి పెద్దచేసింది. నాగార్జున విశ్వవిద్యాలయం నుండి బి.ఎ. పట్టా పుచ్చుకున్నాడు.స్టేట్ ట్రేడింగ్ కార్పొరేషన్‌లో సీనియర్ అసిస్టెంట్‌గా పనిచేశాడు. ప్రస్తుతం హైదరాబాదులో నివసిస్తున్నాడు. సినిమా రంగంలోను, టి.విలలోను రచయితగా, ఆర్టిస్టుగా కొనసాగుతున్నాడు.

## రచనలు

ఇతడు అనేక కథల పోటీలలో, నవలల పోటీలలో పాల్గొని బహుమతులు గెలుచుకున్నాడు. ఇతని నవలలు అనేక పత్రికలలో సీరియళ్లుగా ప్రచురింపబడ్డాయి.
పుస్తక రూపంలో వెలువడిన ఇతని రచనలు:

1. రోడ్డు మీద గులాబీ (కథల సంపుటి)
2. పి.చంద్రశేఖర అజాద్ కథలు (కథల సంపుటి)
3. అహానికి రంగుండదు (నవల)
4. ఫ్యామిలీ ఫోటో (నవల)
5. అడవి (నవల)
6. కిడ్నాప్ కిడ్నాప్ (నవల)
7. శ్వేతపత్రం (నవల)
8. మహావృక్షం (నవల)
9. తెలిమబ్బుల ఛాయ (నవల)
10. నాన్నకో ఉత్తరం (నవల)
11. జీవనసంగీతం (నవల)
12. పావురం (నవల)
13. టు మై కంట్రీ విత్ లవ్ (నవల)
14. మనోప్రస్థానం (నవల)
15. మూడ్స్ (ఫీచర్)
16. అందమైన పూలతోట (పిల్లల నవల)
17. దేవతా! ఓ దేవతా!! (పిల్లల నవల)
18. జమీందారు కోట (పిల్లల నవల)
19. మా హృదయం (బాలసాహిత్యం)

## పురస్కారాలు, బహుమతులు

* నవ్య వీక్లీ, సి.పి.బ్రౌన్ అకాడెమీ నిర్వహించిన నవలల పోటీలలో ఫ్యామిలీ ఫోటో నవలకు తృతీయ బహుమతి
* అమెరికా తెలుగు అకాడమీ (ఆటా), వార్త నిర్వహించిన నవలలపోటీలలో తెలిమబ్బుల ఛాయ నవలకు 30,000 రూ|| బహుమతి.
* తెలుగు అసోసియేషన్ ఆఫ్ నార్త్ అట్లాంటా (తానా) నిర్వహించిన నవలల పోటీలో మనోప్రస్థానం నవలకు కన్సొలేషన్ బహుమతి.
* ఆంధ్రభూమి నిర్వహించిన ఉగాది కథలపోటీ (2011)లో రెండు విధ్వంసాలు కథకు ప్రోత్సాహక బహుమతి.

## మూలాలు
# అరుణ్ లాల్

Arun Lal|  |
| వ్యక్తిగత సమాచారం |
| పూర్తి పేరు | Jagdishlal Arun Lal |
| పుట్టిన తేదీ |  (1955-08-01) 1955 ఆగస్టు 1 Moradabad, ఉత్తర ప్రదేశ్, India |
| బ్యాటింగు | కుడిచేతి వాటం |
| బౌలింగు | Right-arm medium |
| పాత్ర | Batsman |
| బంధువులు | Bulbul Saha (Wife) (May 2, 2022) జగదీష్ లాల్ (father) ముని లాల్ (uncle) ఆకాశ్ లాల్ (cousin) |
| అంతర్జాతీయ జట్టు సమాచారం
 |
| జాతీయ జట్టు | * భారత్
 |
| తొలి టెస్టు (క్యాప్ 159) | 1982 సెప్టెంబరు 17 - శ్రీలంక తో |
| చివరి టెస్టు | 1989 ఏప్రిల్ 29 - వెస్టిండీస్‌ తో |
| తొలి వన్‌డే (క్యాప్ 39) | 1982 జనవరి 27 - ఇంగ్లాండు తో |
| చివరి వన్‌డే | 1989 మార్చి 21 - వెస్టిండీస్‌ తో |
|  |
| దేశీయ జట్టు సమాచారం
 |
| Years | Team |
| 1977/78–1980/81 | ఢిల్లీ |
| 1981/82–1995/96 | బెంగాల్ |
|  |
| కెరీర్ గణాంకాలు |
|

| పోటీ | టెస్టులు | వన్‌డేలు | ఫస్ట్ | లిస్ట్ ఎ |
| --- | --- | --- | --- | --- |
| మ్యాచ్‌లు | 16 | 13 | 156 | 65 |
| చేసిన పరుగులు | 729 | 122 | 10,421 | 1,734 |
| బ్యాటింగు సగటు | 26.03 | 9.38 | 46.94 | 28.90 |
| 100లు/50లు | 0/6 | 0/1 | 30/43 | 0/12 |
| అత్యుత్తమ స్కోరు | 93 | 51 | 287 | 90 |
| వేసిన బంతులు | 16 | – | 1,856 | 699 |
| వికెట్లు | 0 | – | 21 | 14 |
| బౌలింగు సగటు | – | – | 44.33 | 40.78 |
| ఒక ఇన్నింగ్సులో 5 వికెట్లు | – | – | 0 | 0 |
| ఒక మ్యాచ్‌లో 10 వికెట్లు | – | – | 0 | 0 |
| అత్యుత్తమ బౌలింగు | – | – | 4/79 | 3/38 |
| క్యాచ్‌లు/స్టంపింగులు | 13/– | 4/– | 145/– | 22/– |

 |
|  |
| మూలం: Cricinfo, 2016 మే 16 |

1982 నుంచి 1989 మధ్య భారత క్రికెట్ జట్టుకు ప్రాతిధ్యం వహించిన అరుణ్ లాల్ పూర్తి పేరు జగదీశ్ లాల్ అరుణ్ లాల్ (Jagdishlal Arun Lal) (Hindi : जगदीशलाल अरुण लाल). ఇతడు ఆగస్టు 1, 1955 న ఉత్తర ప్రదేశ్ లోని మొరదాబాదులో జన్మించాడు. కుడిచేతి వాటం గల అరుణ్ లాల్ అంతర్జాతీయ మ్యాచ్ లలో అంతగా రాణించలేడు. అతని బ్యాటింగ్ సగటు కేవలం 26.03 మాత్రమే. దేశీయ క్రికెట్ లో మాత్రం బెంగాల్, ఢిల్లీ తరఫున ఆడి మెరుగ్గా రాణించి 46.94 సగటుతో 10,000 కు పైగా పరుగులు సాధించాడు. ఇందులో 287 పరుగుల అత్యధిక స్కోరు కూడా ఉంది.

## టెస్ట్ గణాంకాలు

అరుణ్ లాల్ భారత జట్టు తరఫున 16 టెస్టులు ఆడి 729 పరుగులు సాధించాడు. అతని సగటు 26.03 పరుగులు. ఇందులో 6 అర్థ సెంచరీలు ఉన్నాయి. టెస్ట్ క్రికెట్ లో అతని అత్యధిక స్కోరు 93 పరుగులు.

## వన్డే గణాంకాలు

భారత జట్టు తరఫున అరుణ్ లాల్ 13 ఒక రోజు క్రికెట్ పోటీలు ఆడి 9.38 సగటుతో 122 పరుగులు సాధించాడు. ఇందులో ఒక అర్థ సెంచరీ ఉంది. అతని అత్యధిక స్కోరు 51 పరుగులు.

## మూలాలు
# కోదండరాం

|  |
| --- |
| ముద్దసాని కోదండరామి రెడ్డి |
|
ప్రొఫెసర్ . కోదండరాం |
|

---

ఎమ్మెల్సీ
 |
|  **పదవీ కాలం** 2026 ఏప్రిల్ 25 – ప్రస్తుతం
 |
|  **పదవీ కాలం** 2024 జనవరి 27 – 2025 ఆగష్టు 14
 |
| ముందు
 | డి. రాజేశ్వర్ రావు
 |
| నియోజకవర్గం
 | గవర్నర్ కోటా
 |
|

---

వ్యక్తిగత వివరాలు
 |

---

 |
| జననం
 | సెప్టెంబరు 5, 1955 ఊటూర్, కరీంనగర్ జిల్లా, తెలంగాణ రాష్ట్రం
 |
| రాజకీయ పార్టీ
 | తెలంగాణ జన సమితి
 |
| సంతానం
 | ఒక కుమారుడు, ఒక కుమార్తె.
 |
| నివాసం
 | హైదరాబాద్
 |
| వృత్తి
 | విద్యావేత్త , ఆచార్యులు, రాజకీయనేత.
 |

**ఎం. కోదండరాం** అసలు పేరు ముద్దసాని కోదండ రామిరెడ్డి. తెలుగు ప్రజానీకానికి **ప్రొఫెసర్ కోదండరాం** గా సుపరిచితుడు. ఆయన ఒక విద్యావేత్త, ఆచార్యులు, రాజకీయ నాయకుడు. వృత్తి రీత్యా ఉస్మానియా విశ్వవిద్యాలయంలో రాజనీతి శాస్త్రం ఆచార్యుడిగా పనిచేశాడు. కొదండరాం తెలంగాణా రాష్ట్ర సాధనకొరకు ఏర్పడిన జాయింట్ యాక్షన్ కమిటీ (T-JAC) కి అధ్యక్షులు. తెలంగాణ జన సమితి పార్టీ వ్యవస్థాపక అద్యక్ష్యుడు.

## వ్యక్తిగతం

మంచిర్యాల జిల్లా లోని బెల్లంపల్లిలో వ్యవసాయదారుడైన ముద్దసాని జనార్ధన్ రెడ్డికి 1955లో కరీంనగర్ జిల్లా ఊటూర్ గ్రామం (మానకొండూర్ మండలం) కొదండరాం జన్మించాడు. విద్య మొత్తం దాదాపుగా అంతా వరంగల్ లోనే జరిగింది. వరంగల్లో గవర్నమెంట్ డిగ్రీ కాలేజీలో డిగ్రీ పూర్తవగానే రాజనీతి శాస్త్రంలో పొస్ట్ గ్రాడ్యుయేషన్ చదవడానికి 1975లో ఉస్మానియా విశ్వవిద్యాలయం, హైదరాబాదులో చేరాడు. 2004లో తెలంగాణ విద్యావంతుల వేదికను ఏర్పాటు చేసాడు. దీనికి ఆయన అధ్యక్షునిగా వ్యవహరించాడు. తెలంగాణ రాష్ట్ర ఏర్పాటు కొరకు 2009 డిసెంబరు 24న తెలంగాణ రాజకియ జాయింట్ యాక్షన్ కమిటీ (TJAC) కన్వీనర్ గా చేశారు. తెలంగాణ ఉద్యమంలో కీలక పాత్ర పోషించారు, తెలంగాణ కొత్త రాష్ట్రం ఏర్పాటు తర్వాత కల్వకుంట్ల చంద్రశేఖరరావు, తెలంగాణ రాష్ట్ర సమితితో విభేదించి కొత్తగా తెలంగాణ జన సమితి పేరుతో ప్రాంతీయ పార్టీని 2018 మార్చి 31న ప్రారంభించాడు.

## ఎమ్మెల్సీగా

కోదండరామ్‌ 2024 జనవరి 25న తెలంగాణ శాసనసమండలికి గవర్నర్ కోటాలో ఎమ్మెల్సీగా ఎన్నికయ్యాడు.

కోదండరామ్‌ను గవర్నర్ తమిళ సై గవర్నర్ కోటాలో ఎమ్మెల్సీగా నియమించగా ఆ నియామకాన్ని భారత్ రాష్ట్ర సమితి (బీఆర్ఎస్) నేతలు దాసోజు శ్రవణ్, కుర్రా సత్యనారాయణ హైకోర్టులో సవాల్ చేయగా ఈ పిటిషన్ పై విచారణ చేసిన హైకోర్టు తదుపరి ఆదేశాలు ఇచ్చే వరకు ప్రమాణ స్వీకారం చేయించవద్దని 2024 జనవరి 30న ఉత్తర్వులు ఇచ్చింది.
గవర్నర్ కోటాలో ఎమ్మెల్సీలగా ఎన్నికైన ప్రొఫెసర్ కోదండరాం ఎమ్మెల్సీగా 2024 ఆగస్టు 16న శాసన మండలి చైర్మన్ గుత్తా సుఖేందర్ రెడ్డి ప్రమాణ స్వీకారం చేయించారు..

ఆయనను 2025 జూన్ 30న తెలంగాణ భాషా సాంస్కృతిక శాఖ సలహాదారుల కమిటీ చైర్మన్‌గా నియమిస్తూ రాష్ట్ర ప్రభుత్వం ఉత్తర్వులు జారీ చేసింది.

గవర్నర్ కోటాలో ఎన్నికైన ఎమ్మెల్సీ కోదండరాం నియామకం రద్దు చేస్తూ సుప్రీంకోర్టు 2025 ఆగష్టు 13న ఉత్తర్వులు జారీ చేసింది.

2025 ఆగష్టు 30న జరిగిన మంత్రివర్గ సమావేశంలో కోదండరామ్‌ను మరోసారి గవర్నర్ కోటా ఎమ్మెల్సీ అభ్యర్థిగా రాష్ట్ర ప్రభుత్వం సిఫారసు చేసింది. ఆయనను గవర్నర్‌ కోటాలో ఎమ్మెల్సీగా తెలంగాణ గవర్నర్‌ శివప్రతాప్‌ శుక్లా 2026 ఏప్రిల్ 25న ఆమోదించాడు.

హైదరాబాద్‌లోని తెలంగాణ శాసనమండలి ఆవరణలో ఏప్రిల్ 27న ప్రొఫెసర్ కోదండరాం గవర్నర్ కోటా ఎమ్మెల్సీగా ప్రమాణ స్వీకారం చేశాడు. ఆయన చేత శాసన మండలి చైర్మన్ గుత్తా సుఖేందర్ రెడ్డి వారికి ప్రమాణం చేయించాడు.

## అవార్డులు

* వరల్డ్ పీస్ ఫెస్టివల్ అవార్డు 2014 (శాంతి దూత అవార్డు).

## మూలాలు
# హేమా చౌదరి

|  |
| --- |
| **హేమా చౌదరి** |
|  |
| **జన్మ నామం** | దుర్గ ప్రభా |
| **జననం** | అక్టోబర్ 12, 1955
 |
| **క్రియాశీలక సంవత్సరాలు** | 1975నుండి
 |
| **పిల్లలు** | పురోహిత్ కొండవీటి
 |

**హేమా చౌదరి** (అక్టోబర్ 12, 1955) దక్షణభారత ప్రముఖ సినిమా నటి. తెలుగు, కన్నడ, తమిళం, మలయాళం భాషల్లో దాదాపు 180 సినిమాల్లో నటించి ఉత్తమనటిగా గుర్తింపు పొందారు. దక్షిణాది ప్రముఖనటులు ఎన్.టి.రామారావు, కృష్ణ, రాజకుమార్, విష్ణువర్ధన్(నటుడు), కమల్ హాసన్, కృష్ణంరాజు, చంద్రమోహన్, అంబరీష్, చిరంజీవి, మోహన్ బాబు, ఎం.జి.సోమన్, ప్రేమ్ నజిర్, సుకుమారన్, రవిచంద్రన్ ఇలా మొదలైన నటులతో నటించి ప్రముఖనటిగా స్థిరపడ్డారు.

## విశేషాలు

ఈమె అసలు పేరు దుర్గప్రభా. తెలుగునటి, దబ్బింగ్ ఆర్టిస్ట్ **బృందావనం చౌదరి** కుమార్తె. ఈ కాలం దంపతులు (1975) అనె తెలుగు చిత్రంతో సినీరంగ ప్రవేశం చేసింది. 1976లో పెళ్ళి కాని పెళ్ళి సినిమానుంచి హీరోయిన్ గా అవకాశలు వచ్చాయి. ఈమె దక్షిణ భారత సినిమాల్లో పెద్ద నటిగా పేరు తెచ్చుకుంది. దాదాపు 180కు పైగా చిత్రాల్లో నటించారు. **ఎం.ఆర్.విఠ్ఠల్, ఎ. భీమ్‌సింగ్, కె.బాలచందర్, పుట్టణ్ణ కణగాల్, దొరై భగవాన్, డి.యోగానంద్, బి.ఎ.సుబ్బారావు, పి.సాంబశివరావు, దాసరి నారాయణరావు, కె.రాఘవేంద్రరావు, సింగీతం శ్రీనివాసరావు, కోడి రామకృష్ణ, కె.శంకర్** లాంటి గొప్ప దర్శకుల దర్శకత్వంలొ సటించారు హేమాచౌదరి.

## పురస్కారాలు

* **సంతోషం జీవిత సాఫల్య పురస్కారం **సువర్ణ రత్న పురస్కారం **సువర్ణ లైఫ్ టైమ్ అచీవ్మెంట్ అవార్డు **ఇనోవేటివ్ ఫిలింస్ అవార్డు **పనోరమా నాత్యతార అవార్డ్ **82వ కన్నడ సాహిత్య సమ్మేళన పురస్కారం**

పెళ్ళి కాని పెళ్ళి చిత్రంలో హేమా చౌదరి
## నటించిన కొన్ని తెలుగు సినిమాల జాబితా

1. ఈ కాలం దంపతులు (1975)
2. పెళ్ళి కాని పెళ్ళి (1976)
3. మన్మథ లీల (1976)
4. బంగారు మనిషి (1978)
5. మంచిని పెంచాలి (1980 సినిమా)
6. ప్రేమాయణం (1976)
7. జరుగుతున్న కథ (1978)
8. నిజం (1980 సినిమా)
9. కొత్త అల్లుడు (1979)
10. మంత్రాలయ శ్రీ రాఘవేంద్ర వైభవము (1981)
11. ప్రేమాలయం (1986)
12. తాండ్ర పాపారాయుడు (1986)
13. డిస్కో సామ్రాట్ (1989)
14. సుందరకాండ (1992)
15. ప్రేమవిజేత (1992)
16. రాముడు కాదు రాక్షసుడు (1992)
17. పుట్టింటికి రా చెల్లి (2003)
18. గోరింటాకు (2008)
19. మేస్త్రీ (2009)

## మూలాలు

## పురస్కారాలు

* 2015 సంతోషం జీవిత సాఫల్య పురస్కారం - దక్షణ భారత సినిపరిశ్రమకి సేవకోసం

## మూలాలు
# బియ్యాల జనార్ధన్‌రావు

| బియ్యాల జనార్ధన్‌రావు |
| --- |
| బియ్యాల జనార్ధన్‌రావు |
| జననం | బియ్యాల జనార్ధన్‌రావు (1955-10-12)1955 అక్టోబరు 12 మునిగలవీడు, నెల్లికుదురు మండలం, మహబూబాబాదు జిల్లా, తెలంగాణ |
| మరణం | 2002 ఫిబ్రవరి 27(2002-02-27) (వయసు: 46) |
| వృత్తి | ప్రొఫెసర్ |
| పేరుపడ్డది | తెలంగాణ ఉద్యమకారుడు |
| తల్లిదండ్రులు | * కిషన్‌రావు (తండ్రి)
* అంజనమ్మ (తల్లి)
 |

**బియ్యాల జనార్ధన్‌రావు** (1955, అక్టోబరు 12 - 2002, ఫిబ్రవరి 27) మలిదశ తెలంగాణ ఉద్యమకారుడు, ప్రొఫెసర్. ఆదివాసీల భూసమస్యలు, స్వయంపాలన ఉద్యమాలపై పరిశోధన చేసి వారి సంక్షేమానికి కృషి చేశాడు.

## జననం, విద్య

జనార్ధన్‌రావు 1955, అక్టోబరు 12న కిషన్‌రావు - అంజనమ్మ దంపతులకు తెలంగాణ రాష్ట్రం, మహబూబాబాదు జిల్లా, నెల్లికుదురు మండలంలోని మునిగలవీడు గ్రామంలో జన్మించాడు. 1983లో కాకతీయ విశ్వవిద్యాలయంలో చదువు పూర్తిచేశాడు. గిరిజన భూముల పరాయీకరణ అనే అంశంపై పరిశోధన చేసి 1985లో పీహెచ్‌డీ పట్టాపొంది తొలి గిరిజనేతర వ్యక్తిగా నిలిచాడు.

## వృత్తి జీవితం

పబ్లిక్ అడ్మినిస్ట్రేషన్ విభాగంలో పార్ట్ టైం అధ్యాపకుడిగా చేరి, ఆ తర్వాత కాకతీయ విశ్వవిద్యాలయంలో అసిస్టెంట్ ప్రొఫెసర్‌గా, ప్రొఫెసర్‌గా విధులు నిర్వర్తిస్తూ, పబ్లిక్ అడ్మినిస్ట్రేషన్ విభాగపు ప్రధానాచార్యునిగా పనిచేశాడు. 62 జాతీయ సదస్సులలో అమెరికా, జర్మనీ, స్వీడన్, ఆస్ట్రేలియా వంటి దేశాలలో జరిగిన 11 అంతర్జాతీయ సెమినార్లలో పాల్గొని పరిశోధనా పత్రాలు సమర్పించాడు. 1993-95 మధ్య ‘ఇండియన్ కౌన్సిల్ ఆఫ్ సోషల్ సైన్స్’ న్యూఢిల్లీ పోస్ట్ డాక్టోరల్ ఫెలోగా ఎంపికయ్యాడు.

## ఆదివాసీ ఉద్యమం

1993- 1995 మధ్య ఉమ్మడి ఆంధ్రప్రదేశ్‌లో ఆదివాసీ ఉద్యమాలు, 1/70 చట్టం, ఏజెన్సీ ప్రాంత గ్రామీణ సమస్యలపై ఎక్కువ దృష్టి పెట్టి, ఆదివాసుల స్వయం పాలనపై అనేక వ్యాసాలు రాశాడు.

## తెలంగాణ ఉద్యమం

మలిదశ తెలంగాణ ఉద్యమంలో చురుకుగా పాల్గొని తెలంగాణపై వివక్ష, అణచివేత గురించి అనేక రచనలు చేశాడు. ప్రొఫెసర్ జయశంకర్‌తో కలసి అమెరికాలో జరిగిన ‘తానా’ సభల్లో పాల్గొని ప్రత్యేక తెలంగాణ రాష్ట్ర అవశ్యకతపై ప్రసంగించాడు. 2001లో తెలంగాణ రాష్ట్రసమితి పార్టీ ఏర్పాటులో కీలకపాత్ర పోషించాడు.

## మరణం

జనార్ధన్‌రావు 2002, ఫిబ్రవరి 27న గుండెపోటుతో మరణించాడు.

## మూలాలు
# తోలేటి వెంకటరెడ్డి

| తోలేటి వెంకటరెడ్డి |
| --- |
| జననం | తోలేటి వెంకటశాస్త్రి విజయనగరం |
| మరణం | జూన్ 6, 1955 మద్రాసు |
| ఇతర పేర్లు | తోలేటి |
| వృత్తి | రచయిత |
| పిల్లలు | 6 |

**తోలేటి వెంకటరెడ్డి** తెలుగు సినిమా రచయిత.అనేక సినిమా లకు పాటలు, సంభాషణలు వ్రాశాడు."తోలేటి రాసిన పాటల్లో చాలా ప్రసిద్ధమైన గీతం ‘స్వాతంత్య్రమె నా జన్మహక్కు’. ఘంటసాల విజయనగరంలో వున్న రోజుల్లో పరిచయమైన తోలేటి క్రమంగా సన్నిహితుడై స్నేహితుడయ్యాడు. శ్రీకాళహస్తీశ్వర మహాత్మ్యం, జీవితం, సంఘం, వదిన లాంటి కొన్ని సినిమాలక్కూడా పాటలు రాశాడు. తోలేటి వెంకటరెడ్డిగా పేరు మార్చినా, అసలు పేరు తోలేటి వెంకటశాస్త్రి".

## జీవిత విశేషాలు

ఇతడు విజయనగరంలో జన్మించాడు. ఇంటర్మీడియట్ వరకు చదువుకున్నాడు. తర్వాత మద్రాసుకు వచ్చి కొలంబియా, హెచ్.ఎం.వి. రికార్డింగు కంపెనీలకు పాటలు వ్రాశాడు. ఇతడు సుమారు 12 సినిమాలకు పనిచేశాడు. తన 41యేట ఇతడు 1955, జూన్ 6వ తేదీన మద్రాసులో మరణించాడు. మరణించేనాటికి ఇతనికి తల్లి, భార్య, ఆరుగురు పిల్లలు ఉన్నారు.

## సినిమాలు

* జీవితం (1950)
* మొదటి రాత్రి (1950)
* ఆడ జన్మ (1951)
* నవ్వితే నవరత్నాలు (1951)
* అత్తింటి కాపురం (1952) (సంభాషణలు, పాటలు)
* కాంచన (1952) (సంభాషణలు, పాటలు)
* సవతి పోరు (1952)
* కాళహస్తి మహాత్యం (1954)
* సంఘం (1954) (సంభాషణలు, పాటలు)
* వదిన (1955)
* ఆలీబాబా 40 దొంగలు (1956)
* సదారమ (1956)

## ప్రైవేటు గీతాలు

* స్వాతంత్య్రమె నా జన్మహక్కని చాటండి
* అమ్మా సరోజినీదేవీ (1949)
* కనవోయి వసంతము రేయి
* వలపు పూలబాల
* ఆనందమే లేదా

## మూలాలు

## బయటి లింకులు

* ఇంటర్నెట్ మూవీ డేటాబేసు లో తోలేటి వెంకటరెడ్డి పేజీ
# భగవాన్ దాస్

**భగవాన్ దాస్** (జనవరి 12, 1869 - సెప్టెంబర్ 18, 1958) భారతీయ తత్వవేత్త. కొంతకాలము ఈయన అవిభాజిత భారతదేశము యొక్క కేంద్ర శాసనసభలో పనిచేశాడు. ఈయన హిందుస్తానీ సాంస్కృతిక సమాజముతో అనుబంధితుడై ఘర్షణ ఒక ఆందోళనా పద్ధతిగా ఉపయోగించడాన్ని చురుకుగా వ్యతిరేకించాడు. స్వాతంత్ర్య సమరయోధునిగా బ్రిటిషు పాలనకు వ్యతిరేకముగా పోరాడుతూ సామ్రాజ్యవాద ప్రభుత్వము నుండి తరచూ ముప్పును ఎదుర్కొన్నాడు.

వారణాసిలో జన్మించిన ఈయన పాఠశాల తరువాత కలెక్షన్ బ్యూరోలో డిప్యుటీగా పనిచేశాడు. ఆ తరువాత ఉన్నత చదువులకోసము ఉద్యోగాన్ని వదిలాడు. ఈయన అనీ బిసెంట్తో కలిసి కేంద్ర హిందూ కళాశాల స్థాపించాడు. ఇది ఆ తర్వాత కాలములో బెనారస్ హిందూ విశ్వవిద్యాలయము అయింది. దాస్ ఆ తరువాత జాతీయ విశ్వవిద్యాలయమైన కాశీ విద్యాపీఠమును స్థాపించి ప్రాధానోపాధ్యాయునిగా పనిచేశాడు. భగవాన్ దాస్ సంస్కృత పండితుడు. ఈయన సంస్కృతము, హిందీ బాషలలో దాదాపు 30 పుస్తకాలు రచించాడు. భగవాన్ దాస్ కు భారత ప్రభుత్వము 1955 లో భారత రత్న పురస్కారము ప్రధానము చేసింది.

ఈయన వారణాసిలోని ఒక విభిన్నమైన సంపన్న షా కుటుంబానికి చెందినవాడు. తన కొడుకు శ్రీ ప్రకాశ న్యాయ విద్య అభ్యసించడానికి బ్రిటన్ వెళ్లాలని అనుకున్నప్పుడు సముద్రము దాటడము వలన కులాన్ని ఏమీ కోల్పోమని సమర్ధించడము వలన ఈయనను అగర్వాల్ సమాజము నుండి బహిష్కరించారు.

## మూలాలు